Det skriver Nyhedsbrevet 3F. Regningen kommer fra Arbejdsgivernes Elevrefusion, AER, som har undersøgt forholdene omkring tilskuddene til praktikværter og skole. - Vi er nået frem til, at de ydelser, AER har udbetalt i denne sag, skal tilbagebetales, siger bestyrelsesformand i AER, Ole Bonde Larsen, til Nyhedsbrevet 3F. Nyhedsbrevet 3F har torsdag forgæves forsøgt at få en kommentar til sagen fra direktøren for Aalborg Tekniske Skole. Direktøren har dog tidligere sagt til Nyhedsbrevet 3F, at erhvervsskolen vil betale beløbet på 100.000 kroner tilbage, hvis AER kræver det. Undervisningsministeriet har tidligere krævet et statstilskud på godt en million kroner tilbage fra Aalborg Tekniske Skole, efter at uddannelsen af de ukrainske landbrugselever blev kendt ulovlig.
20 jyske landmænd samt Aalborg Tekniske Skole har uretmæssigt fået over 1,1 millioner kroner i tilskud til en ulovlig uddannelse af ukrainske landbrugselever. Nu får landmændene en regning på tilsammen godt en million kroner, mens Aalborg Tekniske Skole s